Nafarroako Parlamentuko Mahaiak, 2018ko irailaren 3an egindako bilkuran, Eledunen Batzarrari entzun ondoren, erabaki hau hartu zuen, besteak beste:

**1.** Izapidetzeko onartzea Maiorga Ramírez Erro jaunak aurkeztutako galdera, Tafallan uztailaren 13an izandako ekaitzak eragindako kalteak direla-eta Nafarroako Gobernuak abian jarritako jarduketei buruzkoa.

**2.** Nafarroako Parlamentuko Aldizkari Ofizialean argitara dadin agintzea.

**3.** Osoko Bilkuran izapidetzea.

Iruñean, 2018ko irailaren 3an

Lehendakaria: Ainhoa Aznárez Igarza

GALDERAREN TESTUA

Bildu-Nafarroa talde parlamentarioko foru parlamentari Maiorga Ramírez Erro jaunak, Legebiltzarreko Erregelamenduaren babesean, honako galdera hau egiten dio Nafarroako Gobernuari, idatziz erantzun dezan:

Iragan uztailaren 13an, ekaitza izan zen Tafallako herrian (haize bortitza, kazkabarra eta euri ugari oso denbora gutxian), askotariko kalteak eta txikizioa eragin zituena bai hiri-altzarietan, bai nekazaritza-produkzioetan.

Horri buruz, parlamentari honek hau jakin nahi du:

– Tafallako kasu zehatzean Nafarroako Gobernuak abian jarritako jarduketak.

– Horri dagokionez ezarritako protokoloen definizioa.

– Gertakari horrek eragin duen kaltearen zenbatespen ekonomikoa.

– Abian jarritako erakundearteko prozedurak eta komunikazioak eta kolaborazioak.

Iruñean, 2018ko uztailaren 16an

Foru parlamentaria: Maiorga Ramírez Erro